LT Europos Sąjungos oficialusis leidinys C 299/1

Pasiūlymas dėl Europos Parlamento ir Tarybos direktyvos, kuria nustatomi kelių transportui ir jo sąsajoms su kitų rūšių transportu skirtų intelektinių transporto sistemų diegimo pagrindai (pirmasis svarstymas)

2010/C 299/01

Komisijos pareiškimas dėl intelektinių transporto sistemų (ITS) prioritetinių veiksmų vykdymo

1. Tarybos pozicijos po pirmojo svarstymo teksto 6 straipsnio 2 dalyje nurodyta: 2. Komisija siekia priimti vieno ar kelių prioritetinių veiksmų specifikacijas ne vėliau kaip iki … (1). Nė vėliau kaip praėjus 12 mėnesių po būtinų prioritetinio tam tikro veiksmo specifikacijų priėmimo, Komisija atitinkamais atvejais, atlikusi poveikio įvertinimą, įskaitant ekonominio naudingumo analizę, pateikia pasiūlymą dėl to prioritetinio veiksmo vykdymo Europos Parlamentui ir Tarybai pagal SESV 294 straipsnį.

2. Remdamasi šiuo metu turima informacija Komisija laikosi nuomonės, kad siekiant priimti 3 straipsnyje nurodytų prioritetinių veiksmų būtinas specifikacijas būtų galima numatyti šį orientacinį tvarkaraštį: Lentelė Orientacinis prioritetinių veiksmų specifikacijų priėmimo tvarkaraštis Specifikacijos: Ne vėliau kaip iki nurodytų metų pabaigos: kelionių daugiarūšiu transportu informacijos paslaugų teikimas visoje ES, kaip nurodyta 3 straipsnio a punkte 2014 m. tikralaikės eismo informacijos paslaugų teikimas visoje ES, kaip nurodyta 3 straipsnio b punkte 2013 m. duomenys ir procedūros, skirtos naudotojams nemokamai teikti, kai įmanoma, su kelių sauga susijusiai minimaliai universaliai eismo informacijai, kaip nurodyta 3 straipsnio c punkte 2012 m. sąveikios visos Europos e.skambučio sistemos suderintas užtikrinimas, kaip nurodyta 3 straipsnio d punkte 2012 m. informavimo apie saugias sunkvežimių ir komercinių transporto priemonių stovėjimo vietas paslaugų teikimas, kaip nurodyta 3 straipsnio e punkte 2012 m. sunkvežimių ir komercinių transporto priemonių saugių stovėjimo vietų išankstinio užsakymo paslaugų teikimas, kaip nurodyta 3 straipsnio f punkte 2013 m. Šis orientacinis tvarkaraštis grindžiamas prielaida, kad EP ir Taryba greitai susitars dėl ITS direktyvos per antrąjį svarstymą 2010 m. pradžioje.

Komisijos pareiškimas dėl atsakomybės

Diegiant ir naudojant ITS prietaikas bei paslaugas gali kilti daug su atsakomybe susijusių klausimų, kurie gali būti rimta kliūtis siekiant didelės kai kurių ITS paslaugų skvarbos rinkoje. Šių klausimų sprendimas yra vienas iš prioritetinių veiksmų, kuriuos ITS veiksmų plane pasiūlė Komisija.

Atsižvelgdama į galiojančius nacionalinius ir Bendrijos teisės aktus dėl atsakomybės, visų pirma į Direktyvą 1999/34/EB, Komisija atidžiai stebės su ITS prietaikų ir paslaugų diegimu bei naudojimu susijusius pokyčius valstybėse narėse. Jei būtina ir tinkama, Komisija parengs gaires dėl atsakomybės, kuriose visų pirma aprašys suinteresuotųjų subjektų pareigas ITS prietaikų ir paslaugų diegimo bei naudojimo srityse.

Komisijos pareiškimas dėl pranešimo apie deleguotus aktus

Europos Komisija atkreipia dėmesį į tai, kad, išskyrus tuos atvejus, kai įstatymo galią turinčiame akte numatyta skubos procedūra, Europos Parlamentas ir Taryba mano, jog pranešant apie deleguotus aktus turi būti atsižvelgta į institucijų darbo pertraukas (žiemos, vasaros pertraukas ir Europos Parlamento rinkimus) siekiant užtikrinti, kad Europos Parlamentas ir Taryba galėtų pasinaudoti savo kompetencija per atitinkamuose įstatymo galią turinčiuose aktuose nustatytus terminus; Komisija taip pat pareiškia, kad yra pasirengusi imtis atitinkamų veiksmų.

Europos Parlamento, Tarybos ir Komisijos pareiškimas dėl Sutarties dėl ES veikimo 290 straipsnio

Europos Parlamentas, Taryba ir Komisija pareiškia, kad šios direktyvos nuostatos nedaro poveikio būsimoms institucijų pozicijoms dėl Sutarties dėl ES veikimo 290 straipsnio ar atskirų įstatymo galią turinčių aktų, kuriuose pateikiama tokių nuostatų, taikymo.

(1) 30 mėnesių nuo šios direktyvos įsigaliojimo dienos.